ᱥᱨᱤᱨᱟᱢ ᱪᱚᱸᱫᱽᱨᱚ ᱵᱷᱚᱸᱡᱽ ᱰᱟᱠᱛᱚᱨᱚᱜ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ

ᱥᱨᱤᱨᱟᱢ ᱪᱚᱸᱫᱽᱨᱚ ᱵᱷᱚᱸᱡᱽ ᱰᱟᱠᱛᱚᱨᱚᱜ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ, ᱡᱟᱦᱟᱸ ᱫᱚ ᱮᱥ.ᱥᱤ.ᱵᱤ. ᱰᱟᱠᱛᱚᱨᱚᱜ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱢᱮᱱᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱳᱰᱤᱥᱟ ᱨᱮᱱᱟᱜ ᱠᱚᱴᱚᱠ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱟᱜ ᱰᱟᱠᱛᱚᱨᱚᱜ ᱠᱚᱞᱮᱡᱽ ᱠᱟᱱᱟ ᱾ ᱱᱚᱶᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱫᱤᱥᱣᱟᱹ ᱯᱚᱱᱚᱛ ᱨᱤᱱᱤᱡ ᱢᱚᱦᱟᱨᱟᱡᱟ ᱥᱨᱤᱨᱟᱢ ᱪᱚᱸᱫᱽᱨᱚ ᱵᱷᱚᱸᱡᱽ ᱫᱮᱣᱟᱜ ᱧᱩᱛᱩᱢ ᱛᱮ ᱧᱩᱛᱩᱢᱟᱠᱟᱱᱟ ᱾ ᱱᱚᱶᱟ ᱫᱚ ᱵᱷᱟᱨᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱰᱟᱠᱛᱚᱨᱚᱜ ᱥᱮᱪᱮᱫ ᱟᱨ ᱥᱮᱪᱮᱫ ᱜᱟᱶᱛᱟ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱶᱟ ᱫᱚ ᱠᱚᱴᱚᱠ ᱵᱟᱡᱟᱨ ᱨᱮᱱᱟᱜ ᱛᱟᱞᱟ ᱢᱟᱞᱟ ᱨᱮ ᱢᱮᱱᱟᱜ ᱢᱚᱝᱜᱚᱲᱟᱵᱟᱜᱽ ᱟᱨ ᱨᱟᱹᱬᱤᱦᱟᱴ ᱮᱞᱟᱠᱟ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱠᱮᱢᱯᱚᱥ ᱫᱚ 101 acres (410,000 m2) ᱨᱮ ᱯᱟᱥᱱᱟᱣᱟᱠᱟᱱᱟ ᱾ ᱱᱚᱶᱟ ᱫᱚ ᱡᱟᱹᱛᱤᱭᱟᱹᱨᱤ ᱢᱮᱰᱤᱠᱟᱞ ᱠᱚᱢᱤᱥᱚᱱ (NMC) ᱦᱚᱛᱮᱛᱮ ᱢᱟᱱᱚᱛ ᱧᱟᱢᱟᱠᱟᱱᱟ ᱾ ᱱᱚᱸᱰᱮ ᱰᱟᱠᱛᱚᱨᱚᱜ ᱟᱨ ᱥᱟᱨᱡᱤᱠᱟᱞ ᱥᱯᱮᱥᱟᱞᱤᱴᱤ ᱨᱮ ᱥᱮᱪᱮᱫ ᱟᱨ ᱥᱮᱪᱮᱫ ᱮᱢ ᱦᱩᱭᱩᱜᱼᱟ ᱾ ᱒᱐᱑᱙ ᱥᱮᱨᱢᱟ ᱨᱮ, ᱱᱚᱶᱟ ᱨᱮᱱᱟᱜ ᱯᱞᱟᱴᱤᱱᱚᱢ ᱡᱩᱵᱤᱞᱤ (Platinum Jubilee) ᱚᱠᱛᱚ ᱨᱮ, ᱩᱱ ᱡᱚᱠᱷᱚᱡ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱱᱚᱵᱤᱱ ᱯᱚᱴᱱᱟᱭᱚᱠ ᱕ᱴᱤ (5T) ᱡᱚᱡᱚᱱᱟ ᱞᱮᱠᱟᱛᱮ ᱱᱚᱶᱟ ᱜᱟᱶᱛᱟ ᱨᱮᱱᱟᱜ ᱩᱛᱷᱱᱟᱹᱣ ᱟᱨ ᱯᱟᱥᱱᱟᱣ ᱞᱟᱹᱜᱤᱫᱼᱮ ᱩᱪᱷᱟᱹᱱ ᱞᱮᱫᱼᱟ ᱾ ᱱᱚᱶᱟ ᱰᱟᱠᱛᱚᱨᱚᱜ ᱠᱚᱞᱮᱡᱽ ᱫᱚ ᱵᱟᱨᱭᱟ ᱛᱷᱚᱠ ᱨᱮ AIIMS-plus ᱜᱟᱶᱛᱟ ᱞᱮᱠᱟᱛᱮ ᱕,᱐᱐᱐ ᱵᱮᱰ ᱥᱟᱶᱛᱮ ᱵᱮᱱᱟᱣ ᱨᱩᱣᱟᱹᱲ ᱦᱩᱭᱩᱜᱼᱟ, ᱡᱟᱦᱟᱸ ᱨᱮ ᱟᱱᱫᱟᱡᱽ ᱛᱮ ₹᱕᱐᱐᱐ ᱠᱳᱴᱤ ᱴᱟᱠᱟ ᱠᱷᱚᱨᱚᱪ ᱦᱩᱭᱩᱜᱼᱟ (ᱮᱥ.ᱥᱤ.ᱵᱤ. ᱢᱮᱜᱟ ᱨᱤᱰᱮᱵᱽᱞᱚᱯᱢᱮᱸᱴ ᱯᱞᱟᱱ) ᱾ ᱱᱟᱜᱟᱢ ᱱᱚᱶᱟ ᱜᱟᱶᱛᱟ ᱨᱮᱱᱟᱜ ᱱᱟᱜᱟᱢ ᱫᱚ ᱑᱙ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱾ ᱱᱚᱶᱟ ᱫᱚ ᱑᱘ᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱥᱮᱫ ᱢᱚᱨᱟᱴᱷᱟ ᱥᱟᱥᱚᱱ ᱚᱠᱛᱚ ᱨᱮ ᱱᱤᱛᱚᱜᱟᱜ ᱰᱟᱠᱛᱚᱨᱚᱜ ᱠᱚᱞᱮᱡᱽ ᱴᱷᱟᱶ ᱨᱮ ᱢᱤᱫ ᱦᱩᱰᱤᱧ ᱨᱟᱱ ᱚᱲᱟᱜ ᱟᱨ ᱮᱛᱚᱦᱚᱵ ᱨᱟᱱᱮᱫ ᱜᱟᱶᱛᱟ ᱞᱮᱠᱟᱛᱮ ᱮᱛᱚᱦᱚᱵ ᱞᱮᱱᱟ ᱾ ᱱᱚᱶᱟ ᱨᱟᱱ ᱚᱲᱟᱜ ᱫᱚ ᱯᱩᱨᱤ ᱛᱮ ᱦᱤᱡᱩᱜ ᱥᱮᱱᱚᱜ ᱠᱟᱱ ᱥᱟᱸᱜᱷᱟᱨᱤᱭᱟᱹ ᱠᱚ, ᱟᱥᱚᱠᱟᱭ ᱛᱮ ᱵᱚᱸᱜᱟ ᱡᱚᱜᱚᱱᱱᱟᱛᱷᱟᱜ "ᱨᱟᱛᱷ ᱥᱟᱝᱜᱷᱟᱨ" ᱚᱠᱛᱚ ᱨᱮ ᱰᱟᱠᱛᱚᱨᱟᱜ ᱜᱚᱲᱚᱭ ᱮᱢᱟᱠᱚ ᱠᱟᱱ ᱛᱟᱦᱮᱸᱫ ᱾ ᱑᱘᱐᱓ ᱥᱮᱨᱢᱟ ᱨᱮ ᱤᱝᱨᱮᱡᱽ ᱠᱚ ᱳᱰᱤᱥᱟ ᱠᱚ ᱫᱚᱠᱷᱚᱞ ᱠᱮᱫ ᱛᱟᱭᱚᱢ ᱦᱚᱸ ᱱᱚᱶᱟ ᱨᱟᱱ ᱚᱲᱟᱜ ᱫᱚ ᱪᱟᱹᱞᱩ ᱜᱮ ᱛᱟᱦᱮᱸ ᱠᱟᱱᱟ ᱾ ᱤᱝᱨᱮᱡᱽ ᱥᱟᱥᱚᱱ ᱠᱚ ᱠᱚᱴᱚᱠ ᱨᱮ ᱱᱚᱶᱟ ᱨᱟᱱ ᱚᱲᱟᱜ ᱨᱮᱱᱟᱜ ᱢᱚᱦᱚᱛ ᱠᱚ ᱵᱩᱡᱷᱟᱹᱣ ᱧᱟᱢ ᱠᱮᱫᱼᱟ ᱟᱨ ᱱᱚᱶᱟ ᱫᱚ ᱢᱤᱫ ᱦᱩᱰᱤᱧ ᱟᱥᱯᱟᱛᱟᱞ ᱨᱮᱠᱚ ᱟᱹᱨᱩ ᱠᱮᱫᱼᱟ ᱾ ᱱᱚᱶᱟ ᱞᱟᱹᱜᱤᱫ ᱩᱱᱠᱩ ᱫᱚ "ᱚᱱᱱᱚᱪᱷᱚᱛᱨᱚ ᱯᱷᱟᱸᱰ" (Annachhatra Fund) ᱠᱷᱚᱱ ᱠᱟᱹᱣᱰᱤ ᱨᱮᱱᱟᱜ ᱡᱩᱜᱟᱹᱲ ᱠᱚ ᱠᱚᱨᱟᱣ ᱞᱮᱫᱼᱟ ᱾ ᱑᱘᱗᱕ ᱥᱮᱨᱢᱟ ᱨᱮ, ᱢᱟᱰᱨᱟᱥ (ᱪᱮᱱᱱᱟᱭ) ᱨᱮ ᱡᱟᱱᱟᱢ ᱞᱮᱱ ᱥᱠᱚᱴᱤᱥ ᱰᱟᱠᱛᱚᱨ ᱩᱭᱞᱤᱭᱚᱢ ᱰᱮ ᱥᱴᱮᱣᱟᱨᱴ (William Day Stewart), ᱡᱟᱦᱟᱸᱭ ᱫᱚ ᱩᱱ ᱡᱚᱠᱷᱚᱡ ᱠᱚᱴᱚᱠ ᱨᱤᱱᱤᱡ ᱥᱤᱵᱷᱤᱞ ᱥᱟᱨᱡᱚᱱᱮ ᱛᱟᱦᱮᱸ ᱠᱟᱱᱟ, ᱱᱚᱶᱟ ᱳᱰᱤᱥᱟ ᱢᱮᱰᱤᱠᱟᱞ ᱥᱠᱩᱞᱮ ᱵᱮᱨᱮᱫ ᱞᱮᱫᱼᱟ ᱟᱨ ᱱᱚᱶᱟ ᱨᱤᱱᱤᱡ ᱯᱩᱭᱞᱩ ᱯᱨᱤᱱᱥᱤᱯᱟᱞᱮ ᱵᱮᱱᱟᱣ ᱞᱮᱱᱟ ᱾ ᱩᱱᱤ ᱫᱚ ᱩᱱ ᱡᱚᱠᱷᱚᱡ ᱨᱤᱱᱤᱡ ᱞᱮᱯᱷᱴᱱᱮᱱᱴ ᱜᱚᱵᱷᱚᱨᱱᱚᱨ ᱨᱤᱪᱟᱨᱰ ᱴᱮᱢᱯᱚᱞ ᱟᱨ ᱰᱤᱵᱷᱤᱡᱚᱱᱟᱞ ᱠᱚᱢᱤᱥᱱᱚᱨ ᱴᱤ.ᱤ. ᱨᱮᱵᱷᱮᱱᱥᱟᱣᱟᱜ (T.E Ravenshaw) ᱜᱚᱲᱚ ᱥᱚᱦᱚᱫᱼᱮ ᱧᱟᱢ ᱞᱮᱫᱼᱟ ᱾ ᱥᱴᱮᱣᱟᱨᱴ ᱫᱚ ᱒᱓ ᱱᱚᱵᱷᱮᱢᱵᱚᱨ ᱑᱘᱙᱐ ᱨᱮ ᱕᱐ ᱥᱮᱨᱢᱟ ᱩᱢᱮᱨ ᱨᱮᱭ ᱵᱚᱸᱜᱟ ᱛᱟᱞᱟ ᱞᱮᱱᱟ, ᱟᱨ ᱩᱱᱤ ᱫᱚ ᱛᱷᱟᱱᱤᱛ ᱜᱳᱨᱟ ᱠᱚᱵᱚᱨ ᱛᱚᱯᱟ ᱴᱷᱟᱶ ᱨᱮᱠᱚ ᱛᱚᱯᱟ ᱠᱟᱫᱮᱭᱟ ᱾ ᱮᱛᱚᱦᱚᱵ ᱨᱮ, ᱳᱰᱤᱥᱟ ᱢᱮᱰᱤᱠᱟᱞ ᱥᱠᱩᱞ ᱫᱚ ᱒᱐ ᱜᱚᱴᱟᱝ ᱞᱟᱭᱥᱮᱱᱥᱤᱭᱮᱴ ᱢᱮᱰᱤᱠᱟᱞ ᱯᱨᱟᱠᱴᱤᱥᱚᱱᱟᱨ (LMP) ᱯᱟᱹᱴᱷᱩᱣᱟᱹ ᱠᱚ ᱞᱟᱹᱜᱤᱫ ᱵᱮᱨᱮᱫ ᱞᱮᱱᱟ ᱾ ᱱᱚᱶᱟ ᱫᱚ ᱵᱤᱦᱟᱨ ᱟᱨ ᱳᱰᱤᱥᱟ ᱢᱮᱰᱤᱠᱟᱞ ᱮᱠᱡᱟᱢᱤᱱᱮᱥᱚᱱ ᱵᱳᱨᱰ ᱥᱟᱶ ᱡᱚᱲᱟᱣ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱮᱞᱮᱢᱯᱤ (LMP) ᱰᱤᱯᱞᱳᱢᱟ ᱮᱢᱚᱜ ᱠᱟᱱ ᱛᱟᱦᱮᱸᱫ ᱾ ᱑᱙᱔᱔ ᱥᱮᱨᱢᱟ ᱨᱮ, ᱳᱰᱤᱥᱟ ᱢᱮᱰᱤᱠᱟᱞ ᱥᱠᱩᱞ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱳᱰᱤᱥᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱦᱩᱭ ᱮᱱᱟ, ᱟᱨ ᱢᱮᱡᱚᱨ ᱮ.ᱴᱤ ᱟᱱᱰᱟᱨᱥᱚᱱ (Major A.T Anderson), ᱡᱟᱦᱟᱸᱭ ᱫᱚ ᱩᱱ ᱡᱚᱠᱷᱚᱡ ᱠᱚᱴᱚᱠ ᱨᱤᱱᱤᱡ ᱥᱤᱵᱷᱤᱞ ᱥᱟᱨᱡᱚᱱᱮ ᱛᱟᱦᱮᱸ ᱠᱟᱱᱟ, ᱱᱚᱶᱟ ᱨᱤᱱᱤᱡ ᱯᱩᱭᱞᱩ ᱯᱨᱤᱱᱥᱤᱯᱟᱞ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱼᱟ ᱾ ᱢᱮᱡᱚᱨ ᱮ.ᱴᱤ ᱟᱱᱰᱟᱨᱥᱚᱱ, ᱞᱮᱯᱷᱴᱱᱮᱱᱴ ᱠᱚᱞᱚᱱᱮᱞ ᱮ. ᱮᱱ. ᱪᱳᱯᱲᱟᱣᱟᱜ ᱜᱚᱲᱚ ᱛᱮ, ᱱᱚᱶᱟ ᱤᱛᱩᱱ ᱟᱥᱲᱟ ᱫᱚ ᱭᱩᱠᱮ (UK) ᱨᱮᱱᱟᱜ ᱢᱮᱰᱤᱠᱟᱞ ᱠᱚᱞᱮᱡᱽ ᱞᱮᱠᱟ ᱩᱛᱷᱱᱟᱹᱣ ᱥᱟᱱᱟ ᱞᱮᱫᱮᱭᱟ ᱾ ᱩᱱᱠᱩ ᱥᱚᱨᱠᱟᱨ ᱴᱷᱮᱱ ᱱᱚᱶᱟ ᱢᱮᱰᱤᱠᱟᱞ ᱥᱠᱩᱞ ᱫᱚ ᱠᱚᱞᱮᱡᱽ ᱨᱮ ᱩᱛᱷᱱᱟᱹᱣ ᱞᱟᱹᱜᱤᱫ ᱠᱚ ᱟᱨᱫᱟᱥ ᱞᱮᱫᱼᱟ ᱾ ᱯᱟᱨᱚᱲᱟ ᱢᱚᱱᱛᱨᱤ ᱢᱟᱰᱮᱨ, ᱡᱟᱦᱟᱸ ᱨᱮ ᱯᱟᱨᱚᱲᱟᱠᱷᱮᱢᱩᱱᱰᱤ ᱨᱤᱱᱤᱡ ᱢᱚᱦᱟᱨᱟᱡᱟ ᱢᱚᱦᱟᱨᱟᱡᱟ ᱠᱨᱩᱥᱱᱚ ᱪᱚᱸᱫᱽᱨᱚ ᱜᱚᱡᱚᱯᱚᱛᱤ ᱫᱮᱣ, ᱢᱟᱹᱱ ᱚᱵᱽᱫᱩᱥ ᱥᱩᱵᱷᱟᱱ ᱠᱷᱟᱱ (ᱦᱚᱲᱢᱚ ᱥᱟᱶᱟᱨ ᱟᱨ ᱥᱮᱪᱮᱫ ᱢᱚᱱᱛᱨᱤ) ᱟᱨ ᱯᱚᱱᱰᱤᱛ ᱜᱳᱫᱟᱵᱚᱨᱤᱥ ᱢᱤᱥᱨᱚ ᱛᱮᱠᱚ ᱛᱟᱦᱮᱸ ᱠᱟᱱᱟ, ᱱᱚᱶᱟ ᱟᱨᱫᱟᱥ ᱠᱚ ᱢᱟᱱᱚᱛ ᱠᱮᱫᱼᱟ ᱾ ᱱᱚᱝᱠᱟ ᱛᱮ ᱑ ᱡᱩᱱ ᱑᱙᱔᱔ ᱨᱮ ᱳᱰᱤᱥᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱵᱮᱨᱮᱫᱼᱮᱱᱟ, ᱡᱟᱦᱟᱸ ᱨᱮ ᱮᱢᱵᱤᱵᱤᱭᱮᱥ (MBBS) ᱰᱤᱜᱽᱨᱤ ᱠᱳᱨᱥ ᱞᱟᱹᱜᱤᱫ ᱒᱒ ᱜᱚᱴᱟᱝ ᱥᱤᱴ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱠᱚᱞᱮᱡᱽ ᱫᱚ ᱩᱛᱠᱚᱲ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱲᱟᱣ ᱛᱟᱦᱮᱸ ᱠᱟᱱᱟ ᱾ ᱠᱚᱞᱮᱡᱽ ᱫᱚ ᱑᱙᱕᱒ ᱥᱮᱨᱢᱟ ᱨᱮ ᱢᱮᱰᱤᱠᱟᱞ ᱠᱟᱣᱩᱱᱥᱤᱞ ᱚᱯᱷ ᱤᱱᱰᱤᱭᱟ ᱠᱷᱚᱱ ᱮᱢᱵᱤᱵᱤᱭᱮᱰ (MBBS) ᱰᱤᱜᱽᱨᱤ ᱞᱟᱹᱜᱤᱫ ᱢᱟᱱᱚᱛᱮ ᱧᱟᱢ ᱠᱮᱫᱼᱟ ᱾ ᱑᱙᱕᱑ ᱥᱮᱨᱢᱟ ᱨᱮ, ᱢᱚᱭᱩᱨᱵᱷᱚᱸᱡᱽ ᱯᱚᱱᱚᱛ ᱨᱤᱱᱤᱡ ᱢᱚᱦᱟᱨᱟᱡᱟ ᱥᱨᱤᱨᱟᱢ ᱪᱚᱸᱫᱽᱨᱚ ᱵᱷᱚᱸᱡᱽ ᱫᱮᱣᱟᱜ ᱫᱟᱱ ᱟᱨ ᱠᱩᱨᱩᱢᱩᱴᱩ ᱠᱷᱟᱹᱛᱤᱨ ᱳᱰᱤᱥᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮᱱᱟᱜ ᱧᱩᱛᱩᱢ ᱫᱚ ᱥᱨᱤᱨᱟᱢ ᱪᱚᱸᱫᱽᱨᱚ ᱵᱷᱚᱸᱡᱽ ᱢᱮᱰᱤᱠᱟᱞ ᱠᱚᱞᱮᱡᱽ ᱢᱮᱱᱛᱮ ᱫᱚᱦᱚᱭᱮᱱᱟ ᱾ ᱡᱚᱭᱯᱩᱨ ᱯᱚᱱᱚᱛ ᱨᱤᱱᱤᱡ ᱢᱚᱦᱟᱨᱟᱡᱟ ᱵᱤᱠᱨᱚᱢ ᱫᱮᱣ ᱵᱚᱨᱢᱟ, ᱡᱟᱦᱟᱸᱭ ᱫᱚ ᱟᱱᱫᱷᱨᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱵᱮᱨᱮᱫᱤᱭᱟᱹ ᱦᱚᱸ ᱠᱟᱱᱟᱭ, ᱩᱱᱤ ᱦᱚᱸ ᱱᱚᱶᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱞᱟᱹᱜᱤᱫ ₹ ᱑,᱓᱐,᱐᱐᱐ ᱴᱟᱠᱟᱭ ᱫᱟᱱ ᱞᱮᱫᱼᱟ ᱾ ᱠᱚᱞᱮᱡᱽ ᱫᱚ ᱑᱙᱕᱒ ᱥᱮᱨᱢᱟ ᱨᱮ ᱡᱟᱹᱛᱤᱭᱟᱹᱨᱤ ᱢᱮᱰᱤᱠᱟᱞ ᱠᱚᱢᱤᱥᱚᱱ ᱠᱷᱚᱱ ᱮᱢᱵᱤᱵᱤᱭᱮᱥ (MBBS) ᱰᱤᱜᱽᱨᱤ ᱞᱟᱹᱜᱤᱫ ᱢᱟᱱᱚᱛᱮ ᱧᱟᱢ ᱠᱮᱫᱼᱟ ᱾ ᱑᱙᱖᱐ ᱥᱮᱨᱢᱟ ᱨᱮ ᱮᱢᱰᱤ/ᱮᱢᱮᱥ (M.D./M.S.) ᱨᱮ ᱯᱳᱥᱴ ᱜᱽᱨᱟᱡᱩᱣᱮᱴ ᱠᱳᱨᱥ ᱠᱚ ᱮᱛᱚᱦᱚᱵ ᱞᱮᱱᱟ ᱾ ᱑᱙᱘᱑ ᱥᱮᱨᱢᱟ ᱠᱷᱚᱱ, ᱠᱟᱰᱤᱭᱚᱞᱚᱡᱤ ᱟᱨ ᱱᱤᱣᱨᱳᱥᱚᱨᱡᱚᱨᱤ ᱛᱷᱚᱠ ᱨᱮ ᱰᱤᱭᱮᱢ (D.M.) ᱟᱨ ᱮᱢᱥᱤᱭᱮᱪ (M.Ch.) ᱰᱤᱜᱽᱨᱤ ᱞᱟᱹᱜᱤᱫ ᱯᱳᱥᱴ-ᱰᱚᱠᱴᱚᱨᱟᱞ ᱥᱮᱪᱮᱫ ᱮᱛᱚᱦᱚᱵ ᱟᱠᱟᱱᱟ ᱾ ᱥᱮᱪᱮᱫ ᱮᱢᱵᱤᱵᱤᱭᱮᱥ (MBBS) ᱠᱳᱨᱥ ᱟᱨ ᱯᱳᱥᱴ-ᱜᱽᱨᱟᱡᱩᱣᱮᱴ (PG) ᱠᱳᱨᱥ ᱨᱮ ᱦᱟᱛᱟᱣᱚᱜ ᱠᱟᱱ ᱯᱟᱹᱴᱷᱩᱣᱟᱹ ᱠᱚᱣᱟᱜ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱒᱕᱐ ᱟᱨ ᱑᱕᱐ ᱾ ᱢᱤᱫ ᱰᱮᱱᱴᱤᱥᱴᱨᱤ (ᱰᱟᱴᱟ ᱨᱟᱱᱮᱫ) ᱛᱷᱚᱠ ᱨᱮ ᱵᱤᱰᱤᱭᱮᱥ (B.D.S.) ᱰᱤᱜᱽᱨᱤ ᱞᱟᱹᱜᱤᱫ ᱦᱚᱸ ᱥᱮᱪᱮᱫ ᱮᱢ ᱦᱩᱭᱩᱜᱼᱟ ᱾ ᱱᱤᱛᱚᱜ ᱱᱚᱶᱟ ᱠᱚᱞᱮᱡᱽ ᱨᱮ ᱒᱑ ᱜᱚᱴᱟᱝ ᱢᱟᱨᱟᱝ ᱥᱯᱮᱥᱟᱞᱤᱴᱤ (specialties) ᱨᱮ ᱯᱳᱥᱴ-ᱜᱽᱨᱟᱡᱩᱣᱮᱴ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱶᱟ ᱠᱚᱞᱮᱡᱽ ᱨᱮ ᱯᱩᱱ ᱥᱮᱨᱢᱟ ᱟᱨ ᱛᱟᱨᱟ (᱔.᱕) ᱥᱮᱨᱢᱟ ᱨᱮᱱᱟᱜ ᱮᱢᱵᱤᱵᱤᱭᱮᱥ (M.B.B.S.) ᱠᱳᱨᱥ ᱥᱟᱶᱛᱮ ᱡᱚᱲᱟᱣ ᱟᱠᱟᱱ ᱟᱥᱯᱟᱛᱟᱞ ᱠᱚᱨᱮ ᱢᱤᱫ ᱥᱮᱨᱢᱟ ᱨᱮᱱᱟᱜ ᱵᱟᱡᱽᱫᱷᱚᱣᱟᱛᱮ ᱤᱱᱴᱚᱨᱱᱥᱤᱯ (internship) ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱒᱕᱐ ᱜᱚᱴᱟᱝ ᱥᱤᱴ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱱᱤᱴᱼᱭᱩᱡᱤ (NEET-UG) ᱧᱩᱛᱩᱢᱟᱱ ᱢᱤᱫ ᱵᱷᱟᱨᱚᱛ ᱡᱟᱠᱟᱛ ᱰᱟᱠᱛᱚᱨᱚᱜ ᱵᱤᱱᱤᱰ ᱦᱚᱛᱮᱛᱮ ᱯᱮᱨᱮᱡᱚᱜᱼᱟ ᱾ ᱱᱚᱶᱟ ᱒᱕᱐ ᱜᱚᱴᱟᱝ ᱥᱤᱴ ᱢᱩᱫᱽ ᱨᱮ, ᱘᱕% ᱫᱚ ᱯᱚᱱᱚᱛ ᱠᱳᱴᱟ (state quota) ᱞᱟᱹᱜᱤᱫ ᱨᱟᱠᱷᱟ ᱫᱚᱦᱚ ᱢᱮᱱᱟᱜᱼᱟ ᱟᱨ ᱵᱟᱹᱠᱤ ᱑᱕% ᱫᱚ ᱵᱷᱟᱨᱚᱛ ᱡᱟᱠᱟᱛ ᱠᱳᱴᱟ (AIQ) ᱞᱟᱹᱜᱤᱫ ᱾ ᱱᱚᱶᱟ ᱠᱳᱨᱥ ᱨᱮ ᱵᱚᱞᱚᱱ ᱞᱟᱹᱜᱤᱫ ᱟᱹᱰᱤ ᱜᱟᱹᱠᱷᱩᱲ ᱦᱮᱯᱨᱟᱣ ᱛᱟᱦᱮᱱᱟ ᱾ ᱠᱚᱞᱮᱡᱽ ᱨᱮ ᱯᱳᱥᱴ-ᱜᱽᱨᱟᱡᱩᱣᱮᱴ ᱠᱳᱨᱥ ᱠᱚ ᱞᱟᱹᱜᱤᱫ ᱑᱕᱐ ᱠᱷᱚᱱ ᱵᱟᱹᱲᱛᱤ ᱥᱤᱴ ᱢᱮᱱᱟᱜᱼᱟ ᱾ ᱱᱚᱶᱟ ᱠᱳᱨᱥ ᱠᱚᱨᱮ ᱵᱚᱞᱚᱱ ᱞᱟᱹᱜᱤᱫ ᱫᱚ ᱳᱰᱤᱥᱟ ᱯᱳᱥᱴ-ᱜᱽᱨᱟᱡᱩᱣᱮᱴ ᱢᱮᱰᱤᱠᱟᱞ ᱵᱤᱱᱤᱰ (᱕᱐%) ᱟᱨ ᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮ ᱱᱤᱴᱼᱯᱤᱡᱤ (NEET-PG) ᱦᱚᱛᱮᱛᱮ ᱵᱟᱪᱷᱟᱣ ᱦᱩᱭᱩᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱠᱟᱹᱢᱤᱦᱚᱨᱟ ᱠᱚ ᱢᱩᱫᱽ ᱨᱮ ᱴᱚᱴᱷᱟᱠᱤᱭᱟᱹ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱥᱮᱪᱮᱫ ᱛᱟᱞᱢᱟ ᱨᱮ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱥᱮᱪᱮᱫ, ᱯᱨᱚᱥᱩᱛᱤ ᱟᱨ ᱥᱛᱨᱤ ᱨᱚᱜᱽ ᱛᱷᱚᱠ ᱥᱟᱶ ᱡᱚᱲᱟᱣᱟᱠᱟᱱ ᱯᱳᱥᱴ ᱯᱟᱨᱴᱚᱢ ᱯᱨᱚᱜᱽᱨᱟᱢ, ᱟᱭᱥᱤᱭᱮᱢᱟᱨ (ICMR) ᱯᱨᱚᱜᱽᱨᱟᱢ, ᱤᱜᱽᱱᱩ (IGNOU) ᱥᱮᱪᱮᱫ ᱛᱟᱞᱢᱟ, ᱴᱚᱴᱷᱟᱠᱤᱭᱟᱹ ᱥᱯᱟᱭᱱᱟᱞ ᱤᱱᱡᱩᱨᱤ ᱛᱟᱞᱢᱟ (spinal injury center) ᱟᱨ ᱦᱟᱲᱟᱢ ᱵᱩᱰᱷᱤ ᱨᱩᱣᱟᱹᱜ ᱠᱚᱣᱟᱜ ᱨᱟᱱ ᱞᱟᱹᱜᱤᱫ ᱜᱮᱨᱤᱭᱟᱴᱨᱤᱠ ᱚᱯᱤᱰᱤ (OPD) ᱮᱢᱟᱱ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱾ ᱨᱮᱝᱠᱤᱝ ᱥᱨᱤᱨᱟᱢ ᱪᱚᱸᱫᱽᱨᱚ ᱵᱷᱚᱸᱡᱽ ᱰᱟᱠᱛᱚᱨᱚᱜ ᱠᱚᱞᱮᱡᱽ ᱫᱚ ᱒᱐᱒᱒ ᱥᱮᱨᱢᱟ ᱨᱮ ᱡᱟᱹᱛᱤᱭᱟᱹᱨᱤ ᱤᱱᱥᱴᱤᱪᱩᱥᱚᱱᱟᱞ ᱨᱮᱝᱠᱤᱝ ᱯᱷᱨᱮᱢᱣᱟᱨᱠ (NIRF) ᱰᱟᱠᱛᱚᱨᱟᱜ ᱨᱮᱝᱠᱤᱝ ᱞᱮᱠᱟᱛᱮ ᱵᱷᱟᱨᱚᱛ ᱨᱮ ᱔᱔ ᱟᱱᱟᱜ ᱴᱷᱟᱶᱮ ᱟᱢᱮᱴ ᱞᱮᱫᱼᱟ ᱾ ᱯᱟᱹᱴᱷᱩᱣᱟᱹ ᱡᱤᱭᱚᱱ ᱱᱚᱸᱰᱮ ᱫᱚ ᱵᱷᱟᱨᱚᱛ ᱡᱟᱠᱟᱛ ᱠᱷᱚᱱ ᱟᱱᱰᱟᱨ-ᱜᱽᱨᱟᱡᱩᱣᱮᱴ (UG) ᱟᱨ ᱯᱳᱥᱴ-ᱜᱽᱨᱟᱡᱩᱣᱮᱴ (PG) ᱯᱟᱹᱴᱷᱩᱣᱟᱹ ᱠᱚ ᱦᱤᱡᱩᱜᱼᱟ ᱾ ᱠᱮᱢᱯᱚᱥ ᱨᱮ ᱢᱚᱬᱮ ᱜᱚᱴᱟᱝ ᱦᱚᱥᱴᱮᱞ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱠᱚᱲᱟ ᱯᱟᱹᱴᱷᱩᱣᱟᱹ ᱠᱚ ᱞᱟᱹᱜᱤᱫ "ᱢᱟᱨᱮ ᱠᱚᱲᱟ ᱦᱚᱥᱴᱮᱞ" ᱟᱨ "ᱱᱟᱶᱟ ᱠᱚᱲᱟ ᱦᱚᱥᱴᱮᱞ" ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱶᱟ ᱥᱟᱶᱛᱮ ᱠᱩᱲᱤ ᱯᱟᱹᱴᱷᱩᱣᱟᱹ, ᱯᱳᱥᱴ-ᱜᱽᱨᱟᱡᱩᱣᱮᱴ ᱠᱩᱲᱤ ᱟᱨ ᱠᱚᱲᱟ, ᱦᱟᱣᱩᱥ ᱥᱴᱟᱯᱷ ᱟᱨ ᱱᱚᱨᱥᱤᱝ ᱯᱟᱹᱴᱷᱩᱣᱟᱹ ᱠᱚ ᱞᱟᱹᱜᱤᱫ ᱡᱩᱫᱟᱹ-ᱡᱩᱫᱟᱹ ᱦᱚᱥᱴᱮᱞ ᱢᱮᱱᱟᱜᱼᱟ ᱾ ᱟᱱᱰᱟᱨ-ᱜᱽᱨᱟᱡᱩᱣᱮᱴ (UG Students' Union) ᱟᱨ ᱯᱳᱥᱴ-ᱜᱽᱨᱟᱡᱩᱣᱮᱴ (Junior Doctor's Association) ᱵᱟᱱᱟᱨ ᱛᱷᱚᱠ ᱨᱤᱱ ᱜᱮ ᱟᱯᱱᱟᱨ ᱭᱩᱱᱤᱭᱚᱱ ᱢᱮᱱᱟᱜᱼᱟ ᱾ ᱥᱮᱨᱢᱟᱠᱤᱭᱟᱹ ᱵᱟᱪᱷᱱᱟᱣ ᱦᱚᱛᱮᱛᱮ ᱯᱟᱹᱴᱷᱩᱣᱟᱹ ᱠᱚᱨᱮᱱ ᱥᱚᱦᱮᱫᱠᱚ ᱠᱚ ᱵᱟᱪᱷᱚᱱᱚᱜᱼᱟ ᱾ ᱮᱥ.ᱥᱤ.ᱵᱤ. ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮᱱᱟᱜ ᱞᱟᱠᱪᱟᱨ, ᱥᱟᱶᱦᱮᱫ ᱟᱨ ᱮᱱᱮᱡ-ᱥᱮᱨᱮᱧ ᱯᱟᱨᱟᱵᱽ ᱫᱚ ᱥᱤᱱᱟᱯᱥ ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱫᱚ ᱥᱮᱨᱢᱟ ᱨᱮᱱᱟᱜ ᱰᱤᱥᱮᱢᱵᱚᱨ ᱢᱩᱪᱟᱹᱫ ᱟᱨ ᱡᱟᱱᱣᱟᱨᱤ ᱮᱛᱚᱦᱚᱵ ᱨᱮ ᱯᱟᱹᱴᱷᱩᱣᱟᱹ ᱭᱩᱱᱤᱭᱚᱱ ᱦᱚᱛᱮᱛᱮ ᱥᱟᱯᱲᱟᱣᱜᱼᱟ ᱾ ᱱᱚᱶᱟ ᱵᱮᱜᱚᱨ ᱦᱚᱸ ᱯᱟᱹᱴᱷᱩᱣᱟᱹ ᱭᱩᱱᱤᱭᱚᱱ ᱥᱮᱨᱢᱟᱠᱤᱭᱟᱹ ᱠᱷᱮᱞᱚᱸᱰ ᱟᱨ ᱞᱟᱠᱪᱟᱨ ᱦᱮᱯᱨᱟᱣ ᱠᱚᱭ ᱥᱟᱯᱲᱟᱣᱟ ᱾ ᱠᱮᱢᱯᱚᱥ ᱨᱮ ᱡᱤᱢ, ᱠᱨᱤᱠᱮᱴ, ᱴᱮᱱᱤᱥ ᱟᱨ ᱵᱟᱥᱠᱮᱴᱵᱚᱞ ᱴᱟᱺᱰᱤ ᱢᱮᱱᱟᱜᱼᱟ ᱾ ᱯᱟᱹᱴᱷᱩᱣᱟᱹ ᱠᱚ ᱞᱟᱹᱜᱤᱫ ᱢᱤᱫ ᱯᱟᱭᱨᱟ ᱰᱟᱹᱵᱽᱨᱟᱹ ᱟᱦᱟᱨ (swimming pool) ᱦᱚᱸ ᱢᱮᱱᱟᱜᱼᱟ ᱾ ᱯᱚᱛᱚᱵ ᱢᱩᱨᱟᱹᱭ ᱯᱟᱹᱴᱷᱩᱣᱟᱹ ᱯᱚᱛᱚᱵ ᱢᱩᱨᱟᱹᱭ (Library) ᱨᱮ ᱕᱐᱐ ᱠᱷᱚᱱ ᱵᱟᱹᱲᱛᱤ ᱫᱩᱲᱩᱵ ᱡᱟᱭᱜᱟ ᱢᱮᱱᱟᱜᱼᱟ ᱾ ᱛᱟᱞᱢᱟ ᱯᱚᱛᱚᱵ ᱢᱩᱨᱟᱹᱭ (Central Library) ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱢᱟᱨᱟᱝ ᱰᱟᱠᱛᱚᱨᱚᱜ ᱯᱚᱛᱚᱵ ᱢᱩᱨᱟᱹᱭ ᱠᱟᱱᱟ ᱾ ᱑᱙᱙᱓ ᱥᱮᱨᱢᱟ ᱨᱮ ᱵᱷᱟᱨᱚᱛ ᱥᱚᱨᱠᱟᱨ ᱱᱚᱶᱟ ᱫᱚ ᱥᱟᱢᱟᱝ ᱴᱚᱴᱷᱟ ᱞᱟᱹᱜᱤᱫ ᱢᱤᱫ ᱨᱤᱥᱳᱨᱥ ᱞᱟᱭᱵᱽᱨᱮᱨᱤ ᱞᱮᱠᱟᱛᱮᱭ ᱩᱪᱷᱟᱹᱱ ᱞᱮᱫᱼᱟ ᱾ ᱰᱟᱠᱛᱚᱨᱟᱜ ᱥᱩᱵᱤᱫᱷᱟ ᱠᱚ ᱟᱥᱯᱟᱛᱟᱞ ᱨᱮ ᱵᱟᱦᱨᱮ ᱨᱩᱣᱟᱹᱜ ᱛᱷᱚᱠ (OPD), ᱟᱪᱠᱟ ᱦᱟᱞᱚᱛ (Casualty) ᱟᱨ ᱟᱭᱢᱟ ᱞᱮᱠᱟᱱ ᱵᱤᱥᱮᱥ ᱨᱟᱱᱚᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱟᱥᱯᱟᱛᱟᱞ ᱨᱮᱱᱟᱜ ᱢᱩᱬᱩᱛ ᱥᱩᱵᱤᱫᱷᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱟᱪᱟᱨᱭᱚ ᱦᱚᱨᱤᱦᱚᱨ ᱴᱚᱴᱷᱟᱠᱤᱭᱟᱹ ᱠᱮᱱᱥᱚᱨ ᱛᱟᱞᱢᱟ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱥᱤᱥᱩ ᱵᱷᱚᱵᱚᱱ ᱴᱚᱴᱷᱟᱠᱤᱭᱟᱹ ᱥᱯᱟᱭᱱᱟᱞ ᱤᱱᱡᱩᱨᱤ ᱛᱟᱞᱢᱟ ᱢᱮᱫ ᱨᱟᱱᱚᱜ ᱞᱟᱹᱜᱤᱫ ᱴᱚᱴᱷᱟᱠᱤᱭᱟᱹ ᱛᱟᱞᱢᱟ ᱡᱚᱠᱷᱢᱟ (TB) ᱞᱟᱹᱜᱤᱫ ᱴᱚᱴᱷᱟᱠᱤᱭᱟᱹ ᱛᱟᱞᱢᱟ ᱦᱚᱲᱢᱚ ᱨᱮᱱᱟᱜ ᱨᱤᱫᱟᱹᱭ ᱨᱟᱱᱚᱜ ᱛᱟᱞᱢᱟ (Cardiology Center) ᱮᱱᱴᱤᱨᱮᱴᱨᱚᱵᱷᱟᱭᱨᱟᱞ ᱛᱮᱨᱟᱯᱤ ᱛᱟᱞᱢᱟ (Antiretroviral Therapy Center (ART ᱛᱟᱞᱢᱟ)) ᱟᱹᱰᱤ ᱜᱟᱱ ᱥᱩᱵᱤᱫᱷᱟ ᱛᱮ ᱯᱮᱨᱮᱡ ᱢᱤᱫ ᱴᱨᱳᱢᱟ ᱛᱟᱞᱢᱟ ᱨᱮᱱᱟᱜ ᱠᱟᱹᱢᱤ ᱦᱚᱸ ᱪᱟᱞᱟᱜ ᱠᱟᱱᱟ ᱾ ᱴᱮᱞᱤ-ᱢᱮᱰᱤᱥᱤᱱ ᱥᱩᱵᱤᱫᱷᱟ ᱒᱐᱐᱑ ᱥᱮᱨᱢᱟ ᱨᱮ, ᱤᱥᱨᱳ (ISRO) ᱟᱨ ᱥᱚᱸᱡᱚᱭ ᱜᱟᱱᱫᱷᱤ ᱯᱳᱥᱴ ᱜᱽᱨᱟᱡᱩᱣᱮᱴ ᱤᱱᱥᱴᱤᱪᱩᱴ ᱚᱯᱷ ᱢᱮᱰᱤᱠᱟᱞ ᱥᱟᱭᱤᱱᱥ, ᱞᱚᱠᱷᱱᱚᱣ ᱥᱟᱶ ᱢᱮᱥᱟ ᱠᱟᱛᱮ ᱴᱮᱞᱤ-ᱢᱮᱰᱤᱥᱤᱱ (telemedicine) ᱥᱩᱵᱤᱫᱷᱟ ᱮᱛᱚᱦᱚᱵ ᱞᱮᱱᱟ ᱾ ᱱᱚᱶᱟ ᱦᱚᱛᱮᱛᱮ ᱥᱟᱺᱜᱤᱧ ᱨᱮ ᱢᱮᱱᱟᱜ ᱯᱟᱹᱴᱷᱩᱣᱟᱹ ᱠᱚ ᱰᱟᱠᱛᱚᱨᱚᱜ ᱥᱮᱪᱮᱫ, ᱟᱹᱰᱤ ᱱᱟᱪᱟᱨ ᱨᱩᱣᱟᱹᱜ ᱠᱚ ᱞᱟᱹᱜᱤᱫ ᱵᱩᱫᱷᱤ-ᱫᱤᱥᱟᱹ ᱟᱨ ᱵᱷᱤᱰᱤᱭᱳ ᱠᱚᱱᱯᱷᱟᱨᱮᱱᱥ ᱨᱮᱱᱟᱜ ᱥᱩᱵᱤᱫᱷᱟ ᱧᱟᱢᱚᱜ ᱠᱟᱱᱟ ᱾ ᱥᱟᱹᱠᱷᱭᱟᱹᱛ